સવાલ : હું બંગાળી છું ને ગુજરાતી ઘરમાં પરણી છું. લવમૅરેજ છે એટલે મેં બધા જ પ્રકારનાં કોમ્પ્રોમાઇઝ કયાર઼્ છે. ગુજરાતી બોલતાં મને નથી ફાવતું, પણ સમજી શકું છું. લગ્નને પાંચ વરસ થયાં છે ને બે વરસનો દીકરો પણ છે. કદાચ અમારાં લગ્ન મારાં સાસુ-સસરાને પસંદ નથી છતાં દીકરાની મરજી આગળ ઝૂક્યાં છે. લગ્નને પાંચ વરસ થઈ ગયાં, પણ હજી તેમણે મને સ્વીકારી હોય એવું નથી. બંગાળી અને ગુજરાતી કલ્ચર ખૂબ ડિફરન્ટ છે. મારી ખાણીપીણી મેં બદલી નાખી છે, ન ભાવે એવી ચીજો પણ ચૂપચાપ ખાઈ લઉં છું. મારાથી બનાવવામાં કંઈ પણ ગરબડ થઈ હોય તો સાસુ મને ન કહે, પણ મારા હસબન્ડ આવે એટલે તેની સામે ફરિયાદ કરે. સગાંવહાલાંઓની સામે પણ તેઓ મને અનેક વાર ઉતારી પાડે છે. મેં તેમની સાથે બોલવાનું ખૂબ જ ઓછું રાખ્યું છે.